Գյումրիում ռուս զինծառայողի սպանությունը հետաքննելու է Ռուսաստանի քննչական կոմիտեն. ԶԼՄ
ԵՐԵՎԱՆ, 16 հունիսի. /Նովոստի–Արմենիա/. Ռուսաստանի քննչական կոմիտեն (ՌՔԿ) կքննի միջադեպը, որի հետևանքով սպանվել է Գյումրիի 102–րդ ռուսական ռազմաբազայի պայմանագրային զինծառայող Իվան Նովիկովը, – գրում է «Կոմերսանտը»։Իրավապաշտպան մարմիններում հրատարակչության աղբյուրների տվյալներով` Մայր Հայաստան հուշարձանի մոտ բռնված վեճին մասնակցել են ամենաքիչը 3 մարդ: Պատահարի հետևանքով վիրավորվել է բազայի ևս մեկ ծառայող, որը է ռուսական ռազմաբազայի հոսպիտալում է, և ըստ ամենայնի, հենց նրա շնորհիվ է հնարավոր դարձել տաք հետքերով բացահայտել հանցագործությունը։ Ինչպես հայտնի է, երկու տուժածները միևնույն պայմանագրային զինծառայողի զոհ են դարձել, որին արդեն կալանավորել են։Փաստի առիթով հարուցվել է քրեական գործ ՀՀ ՔՕ–ի 104–րդ հոդվածի հատկանիշներով (սպանություն)։Սակայն, ռուս–հայկական համաձայնագրի համաձայն, 102–րդ ռուսական ռազմաբազայի զինծառայողների կամ նրանց ընտանիքի անդամների նկատմամբ քրեական գործերի հանցագործության հետ կապված դեպքերը ընկնում են Ռուսաստանի ՔԿ ռազմական քննչական մարմինների, ինչպես նաև ռազմական ոստիկանության իրավասության տակ։ 102-րդ ռուսական ռազմաբազայի զինծառայող Կրասնոյարսկի բնակիչ 20-ամյա Իվան Նովիկովի դին բռնության հետքերով հայտնաբերվել էր հունիսի 15-ի առավոտյան Գյումրիում Մայր Հայաստան հուշարձանի մոտ։Մահացածի մարմնին հայտնաբերվել են որովայնի շրջանում կտրած–ծակած վերք, դիակի կողքին գտել են բջջային հեռախոս և ժամացույց։ Սպանությունից մի քանի ժամ անց հայտնի է դարձել առաջին կասկածյալի ձերբակալման մասին որը նույն 102-րդ ռուսական ռազմաբազայի պայմնագրային զինծառայող էր։Հայաստանի հյուսիսում գտնվող Գյումրի քաղաքում տեղակայված է 102–րդ ռուսական ռազմաբազան, որը մարտական հերթապահություն է իրականացնում ԱՊՀ ՀՕՊ միասնական համակարգի շրջանակում։ ՌԴ–ն և Հայաստանը 2010 թ.–ի օգոստոսի 20–ին երկարացրել են այդ բազային տեղակայման պայմանագրի գործողության ժամկետը։ Պայմանագիրը ստորագրվել է 1995 թ.–ին, նրա գործողության ժամկետը 25 տարի է, հիմա փաստաթուղթը կգործի մինչև 2044 թ–ը։–0– Новости СМИ2